stanford-oval/wikipedia huggingface dataset:
วิศิษฏ์ ศาสนเที่ยง
รางวัลที่ได้รับ

2543 – Dragons and Tigers Award, เทศกาลภาพยนตร์นานาชาติแวนคูเวอร์, ฟ้าทะลายโจร
2549 – Critics Prize, เทศกาลภาพยนตร์เอเชีย Deauville, หมานคร
2549 – Silver Prize for Most Groundbreaking Film, Bronze Prize for Best Asian Film, Fantasia Festival, หมานคร
2549 – รางวัลศิลปาธรสาขาภาพยนตร์, สำนักงานศิลปวัฒนธรรมร่วมสมัย, กระทรวงวัฒนธรรมไทย
2550 – NETPAC Award, เทศกาลภาพยนตร์ Taipei Golden Horse, เปนชู้กับผี
รายชื่อภาพยนตร์

2499 อันธพาลครองเมือง (2540) (เขียนบท)
นางนาก (2542) (เขียนบท)
ฟ้าทะลายโจร (2543) (เขียนบท และ กำกับภาพยนตร์)
หมานคร (2547) (เขียนบท และ กำกับภาพยนตร์)
เปนชู้กับผี (2549) (กำกับภาพยนตร์)
นรสิงหาวตาร (Norasinghavatar) (2550) ภาพยนตร์สั้นในชุด แด่พระผู้ทรงธรรม
เฉือน (2552) (เขียนบท)
ทัศนา (2552) ภาพยนตร์สั้นในชุด สวัสดีบางกอก
อินทรีแดง (2553) (เขียนบท และ กำกับภาพยนตร์)
รุ่นพี่ (2558) (เขียนบท และ กำกับภาพยนตร์)
สิงสู่ (2561) (เขียนบท และ กำกับภาพยนตร์)
Ten Years Thailand (2561) ตอน Catopia (เขียนบท และ กำกับภาพยนตร์)
DEEP โปรเจกต์ลับ หลับ เป็น ตาย (2564) (เขียนบท)
Armful (อยู่ในช่วงโปรดักชั่น)
น้ำพริก (อยู่ในช่วงโปรดักชั่น)
The Whole Truth ปริศนารูหลอน (2564) (ร่วมเขียนบท และ กำกับภาพยนตร์)
The Murderer เมอร์เด้อเหรอ ฆาตกรรมอิหยังวะ (2566) (กำกับภาพยนตร์)
แหล่งข้อมูลอื่น

Interview (September 17, 2005). "TIFF Report: Wisit Sasanatieng talks Citizen Dog", Twitchfilm.net.
Rayns, Tony (2001) "Dinosaur, Get Out!" เก็บถาวร 2021-05-19 ที่ เวย์แบ็กแมชชีน, Cinemas Online เก็บถาวร 2021-05-14 ที่ เวย์แบ็กแมชชีน. Retrieved December 28, 2005.
Stephens, Chuck (March 15–20, 2006). "The Peter principle, revisited: My life as a Citizen Dog" เก็บถาวร 2007-09-30 ที่ เวย์แบ็กแมชชีน, San Francisco Bay Guardian.
| ด ค กผลงานของวิศิษฏ์ ศาสนเที่ยง |
| --- | --- |
กำกับภาพยนตร์: ฟ้าทะลายโจร (2543) • หมานคร (2547) • เปนชู้กับผี (2549) •  อินทรีแดง (2553) • รุ่นพี่ (2558)
บทภาพยนตร์: 2499 อันธพาลครองเมือง (2540) • นางนาก (2542) • ฟ้าทะลายโจร (2543) • หมานคร (2547) • เฉือน (2552)
| ด ค กผู้ได้รับรางวัลศิลปาธร |
| --- | --- |
ทัศนศิลป์:  เฉลิมชัย โฆษิตพิพัฒน์  พรชัย ใจมา  ชาติชาย ปุยเปีย  วสันต์ สิทธิเขตต์  ฤกษ์ฤทธิ์ ตีระวนิช  พินรี สัณฑ์พิทักษ์  อารยา ราษฎร์จำเริญสุข  สาครินทร์ เครืออ่อน  พัดยศ พุทธเจริญ  นาวิน ลาวัลย์ชัยกุล  สุรสีห์ กุศลวงศ์ 
วรรณศิลป์:  ชาติ กอบจิตติ  ศักดิ์ศิริ มีสมสืบ  วินทร์ เลียววาริณ  ศิริวร แก้วกาญจน์  ขจรฤทธิ์ รักษา  ไพวรินทร์ ขาวงาม  อรสม สุทธิสาคร  เสน่ห์ สังข์สุข  เรวัตร์ พันธุ์พิพัฒน์  ปราบดา หยุ่น 
คีตศิลป์:  ดนู ฮันตระกูล  บัณฑิต อึ้งรังษี  ณัฐ ยนตรรักษ์  ณรงค์ ปรางค์เจริญ  ณรงค์ฤทธิ์ ธรรมบุตร  เด่น อยู่ประเสริฐ  ชัยยุทธ โตสง่า  วานิช โปตะวณิช 
ภาพยนตร์:  เป็นเอก รัตนเรือง  อภิชาติพงศ์ วีระเศรษฐกุล  วิศิษฏ์ ศาสนเที่ยง  ธัญสก พันสิทธิวรกุล  นนทรีย์ นิมิบุตร  พิมพกา โตวิระ  อาทิตย์ อัสสรัตน์  คงเดช จาตุรันต์รัศมี 
ศิลปะการแสดง:  ประดิษฐ ปราสาททอง  มานพ มีจำรัส  พิเชษฐ์ กลั่นชื่น  นิมิตร พิพิธกุล  สินีนาฎ เกษประไพ  ชนประคัลภ์ จันทร์เรือง  นิกร แซ่ตั้ง  จารุนันท์ พันธชาติ 
ออกแบบเชิงสร้างสรรค์:  สมพิศ ฟูสกุล  สมชาย จงแสง  กุลภัทร์ ยันตรศาสตร์  เอกรัตน์ วงศ์จริต  ปริญญา โรจน์อารยานนท์  วศินบุรี สุพานิชวรภาชน์  ชัยยุทธ พลายเพ็ชร์ 
สถาปัตยกรรม:  ปฐมา หรุ่นรักวิทย์  สุริยะ อัมพันศิริรัตน์ 
มัณฑนศิลป์:  วิฑูรย์ คุณาลังการ 
เรขศิลป์:  ประชา สุวีรานนท์  ไพโรจน์ ธีระประภา 
รางวัลศิลปาธรกิตติคุณ:  สมเถา สุจริตกุล  ไสยาสน์ เสมาเงิน  สุวรรณ คงขุนเทียน  บรูซ แกสตัน 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  สหรัฐ  เช็กเกีย  เนเธอร์แลนด์ 
อื่น ๆ:  IdRef
วิทยาลัยประมงติณสูลานนท์ สถาบันการอาชีวศึกษาเกษตรภาคใต้

วิทยาลัยประมงติณสูลานนท์ (อังกฤษ : Tinsuranonda Fisheries College ) เป็นวิทยาลัยด้านการประมง สังกัดสถาบันการอาชีวศึกษาเกษตรภาคใต้ ตั้งอยู่ในจังหวัดสงขลา โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
| --- | --- |

ชื่อย่อ: วป.ตน. / TFC
ประเภท: รัฐบาล - วิทยาลัย  สังกัดสถาบันการอาชีวศึกษาเกษตรภาคใต้
ที่ตั้ง: เลขที่ 57/7 หมู่ที่ 2 บ้านพะวง  ตำบลพะวง  อำเภอเมืองสงขลา  จังหวัดสงขลา 90100
เว็บไซต์: www.tfc.ac.th
ประวัติ

วิทยาลัยประมงติณสูลานนท์ แรกเริ่มก่อตั้งโดยมีดำริของ ฯพณฯ พลเอกเปรม ติณสูลานนท์ นายกรัฐมนตรี (ในขณะนั้น) จัดตั้งสถาบันการศึกษาด้านวิชาชีพการประมงขึ้นโดยมีหน่วยงานร่วมพิจารณาดำเนินการ ได้แก่ กรมประมง สำนักงานคณะกรรมการศึกษาแห่งชาติและสำนักงานคณะกรรมการพัฒนาเศรษฐกิจและสังคมแห่งชาติ
ต่อมาเมื่อวันที่ 2 มิถุนายน พ.ศ.2523 กระทรวงศึกษาธิการได้ประกาศจัดตั้ง “วิทยาลัยประมงสงขลา” ให้สังกัดกองวิทยาลัยเกษตรกรรม กรมอาชีวศึกษา กระทรวงศึกษาธิการ (ในขณะนั้น) นับเป็นประมงแห่งแรกของประเทศไทย และในวันที่ 28 พฤษภาคม พ.ศ.2527 วิทยาลัยฯ ได้เริ่มรับนักศึกษารุ่นแรก เพื่อเปิดทำการเรียนการสอน และได้ใช้สถานที่ของวิทยาลัยเกษตรและเทคโนโลยีสงขลา ที่ตั้งอยู่ ณ อำเภอรัตภูมิ จังหวัดสงขลา เป็นสถานที่ทำการเรียนการสอนชั่วคราว ต่อมากระทรวงศึกษาธิการได้เปลี่ยนชื่อจาก “วิทยาลัยประมงสงขลา” เป็น“วิทยาลัยประมงสงขลาติณสูลานนท์” เมื่อวันที่ 4 กุมภาพันธ์ พ.ศ.2528 โดยมี ฯพณฯ พลเอกเปรม  ติณสูลานนท์ นายกรัฐมนตรี (ในขณะนั้น) ได้เดินทางมาเป็นประธานในพิธีเปิดการก่อสร้างอาคารเรียนและอาคารอำนวยการเมื่อวันที่ 29 มีนาคม พ.ศ.2528
ในวันที่ 5 กุมภาพันธ์ พ.ศ.2541 ทางกระทรวงศึกษาธิการได้เห็นชอบให้เปลี่ยนชื่อจากเดิม “วิทยาลัยประมงสงขลาติณสูลานนท์” เปลี่ยนชื่อใหม่เป็น “วิทยาลัยประมงติณสูลานนท์” จนถึงปัจจุบัน เพื่อให้เป็นเกียรติแก่ ฯพณฯ พลเอกเปรม  ติณสูลานนท์ ประธานองคมนตรีและรัฐบุรุษ
จนกระทั่ง พ.ศ. 2557 วิทยาลัยฯ ถูกควบรวมตามประกาศกฎกระทรวงเรื่อง "การรวมสถานศึกษาอาชีวศึกษาเพื่อจัดตั้งสถาบันการอาชีวศึกษาเกษตร พ.ศ. 2556" จึงมีผลทำให้วิทยาลัยประมงติณสูลานนท์  รวมเป็นหน่วยงานหนึ่งของในสถาบันการอาชีวศึกษาเกษตรภาคใต้ เพื่อทำการเรียนการสอนในระดับปริญญาตรี (ต่อเนื่อง) ตั้งแต่นั้นเป็นต้นมา
เปิดสอน

ปัจจุบันทำการเรียนการสอน ดังนี้
เปิดสอน > หลักสูตรประกาศนียบัตรวิชาชีพ

รับนักเรียนจบ ม.3 เรียนต่อ 3 ปี
สาขาวิชาแปรรูปสัตว์น้ำ
สาขาวิชาเพาะเลี้ยงสัตว์น้ำ
เปิดสอน > หลักสูตรประกาศนียบีตรวิชาชีพชั้นสูง

รับนักเรียนจบ ม.6 หรือ ปวช. เรียนต่อ 2 ปี
สาขาวิชาการควบคุมเรือประมง
สาขาวิชาแปรรูปสัตว์น้ำ
สาขาวิชาเพาะเลี้ยงสัตว์น้ำ
สาขาวิชาอุตสาหกรรมสัตว์น้ำ
เปิดสอน > หลักสูตรปริญญาตรี (ต่อเนื่อง)

เทคโนโลยีบัณฑิต (ทล.บ.)
รับนักศึกษาจบปวส. เกษตรศาสตร์ หรือ หรือสาขาวิชาที่เกี่ยวข้อง
สาขาวิชาเทคโนโลยีการเพาะเลี้ยงสัตว์น้ำ
สาขาวิชาเทคโนโลยีแปรรูปสัตว์น้ำ
แหล่งข้อมูลอื่น

เว๊บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
เว๊บไซต์สถาบันการอาชีวศึกษาเกษตรภาคใต้
เว๊บไซต์วิทยาลัย
วิหค เทียมกำแหง

| วิหค เทียมกำแหง |
| --- | --- |
เกิด: สันต์ ตั้งสัตยา 14 มิถุนายน พ.ศ. 2461
วิหค เทียมกำแหง เป็นนักมวยไทยชื่อดังที่มีชื่อเสียงทางด้านการไหว้ครูสวยงาม วิหคเป็นบุตรของนายไพ นางน้อย ตั้งสัตยา เริ่มหัดชกมวยไทยกับหมื่นชงัดเชิงชก โดยหัดทั้งศิลปะมวยไทยแบบโบราณที่ยังไม่ได้นำเอาการเต้นฟุตเวิร์กแบบมวยสากลมาใช้ และการรำมวยไหว้ครูซึ่งสร้างชื่อเสียงให้เขามาก เมื่อเขาขึ้นชกที่ต่างจังหวัด จะจัดให้เขาชกวันหนึ่ง รำวันหนึ่งเป็นประจำ
วิหคขึ้นเปรียบมวยครั้งแรกเมื่อ พ.ศ. 2482 ในงานวัดที่อำเภอโนนไทย คู่ชกในวันนั้นเป็นครูมวยชื่อครูชุ่ม เลือดโนนไทย วิหคสู้เต็มที่ ผลปรากฏว่าเสมอกัน วิหคได้ตระเวนเปรียบมวยไปทั่วจังหวัดนครราชสีมา จนกระทั่งเทียมหลี กรองกาญจน์ คหบดีเจ้าของค่ายเทียมกำแหง จนเขาเข้ามาอยู่ในสังกัด ตั้งแต่นั้นมาเขาจึงใช้ชื่อว่าวิหค เทียมกำแหง เมื่อวิหคมีชื่อเสียงในต่างจังหวัดจนหาตัวจับยาก เทียมหลีจึงส่งเขามาชกในกรุงเทพฯ ในยุคนั้นยังไม่มีการสร้างเวทีราชดำเนิน  เขาขึ้นชกครั้งแรกที่โรงละครศรีอยุธยา ชนะน็อค อินทร์ สังขวิฑูร ยก 3 และขึ้นชกกับนักมวยมีชื่ออีกหลายคน เช่น สหะ สิงหเดช ที่ชกกันอีกถึงสามครั้ง
เมื่อสงครามโลกครั้งที่สองสิ้นสุดลง วิหคไปเปรียบมวยที่ภาคเหนือ ชนะคู่ชกหลายคน เช่น วิม ชัยสงัด เชาว์ ชัยสงัด เสมา เมืองราช แล้วจึงลงมาชกกรุงเทพฯอีกครั้ง ช่วงนั้น เวทีราชดำเนินสร้างเสร็จแล้ว เขาขึ้นชกอีกหลายครั้ง เช่น ชนะคะแนน ลพ สุวมิตร ขึ้นชกชิงเสื้อสามารถ เข้าถึงรอบชิงแต่แพ้คะแนน วีระศักดิ์ เมืองสุรินทร์ แบบค้านสายตา การขึ้นชกที่กรุงเทพฯนี้เป็นช่วงท้ายของชีวิตการชกมวยของวิหคแล้วเพราะร่างกายไม่สมบูรณ์เหมือนเมื่อก่อน ช่วงหลังเขาแพ้แตก จำเริญ ทรงกิตรัตน์ ชิงแชมป์มวยไทยรุ่นเฟเธอร์เวทของเวทีราชดำเนินก็แพ้แตก สวง ใจมีบุญอีก เมื่อชกแก้มือชนะสวงได้แล้ว วิหคก็แขวนนวมไปเมื่อ พ.ศ. 2491
เมื่อเลิกมวยแล้ว วิหคเข้าทำงานเป็นช่างที่โรงงานประณีตอุตสาหกรรม ส่วนชีวิตครอบครัวแต่งงานกับยุพิน สุชาติมีบุตร 4 คน เมื่ออายุ 58 -59 ปี วิหคเข้าอุปสมบทเป็นพระที่วัดคลองเตยนอก บวชอยู่ 12 ปี เมื่อสังขารอ่อนแอลงจึงลาสิกขา มาเป็นเทรนเนอร์ใหญ่อยู่ที่ค่ายส.เพลินจิต
สนธิสัญญาแรเมซีส-ฮัททูซิลี

| สนธิสัญญาแรเมซีส-ฮัททูซิลี |
| --- | --- |
สนธิสัญญาฉบับฮิตไทต์ (ด้านบน อยู่ที่พิพิธภัณฑ์โบราณคดีอิสตันบูล) และอียิปต์ (ด้านล่าง อยู่ที่บริเวณแห่งอามุน-เรในคาร์นัก)

สร้าง: ประมาณ 1259 ก่อนคริสตกาล
ค้นพบ: ค.ศ.1828 (อียิปต์) และ ค.ศ.1906 (ฮิตไทต์)
ที่อยู่ปัจจุบัน: พิพิธภัณฑ์โบราณคดีอิสตันบูล และบริเวณแห่งอามุน-เรในคาร์นัก
สนธิสัญญาแรเมซีส-ฮัททูซิลี หรือ สนธิสัญญาคาเดซ มีการลงนามและให้สัตยาบันระหว่างศตวรรษที่ 13 ก่อนคริสตกาล ระหว่างฟาโรห์แรเมซีสที่ 2 แห่งอียิปต์ และกษัตริย์ฮัททูซิลีที่ 2 แห่งฮิตไทต์ จุดประสงค์ของข้อตกลงนี้คือสร้างและรักษาความสัมพันธ์อย่างสันติระหว่างทั้งสองฝ่าย มันเป็นความตกลงที่เก่าแก่ที่สุดเท่าที่รู้จักกันจากตะวันออกใกล้ และเป็นสนธิสัญญาฉบับเขียนที่เก่าแก่ที่สุดที่ยังคงเหลือรอดมาจนถึงปัจจุบัน (ซึ่งอาจมิใช่สนธิสัญญาที่เก่าแก่ที่สุดในโลก) สนธิสัญญาดังกล่าวมีการจารึกไว้ในภาษาอียิปต์ ดังที่ปรากฏในกำแพงเทวสถานด้วยไฮโรกลิฟฟิก และในอดีตจักรวรรดิฮิตไทต์ ซึ่งปัจจุบันคือ ประเทศตุรกี ที่ซึ่งมันถูกเก็บรักษาไว้บนแผ่นจารึกดินเผา
เบื้องหลัง

สนธิสัญญาดังกล่าวมีการลงนามเพื่อยุติสงครามอันยาวนานระหว่างจักรวรรดิฮิตไทต์และอียิปต์ ผู้ซึ่งสู้รบกันมานานกว่าสองศตวรรษเพื่อครองความเป็นใหญ่เหนือดินแดนเมดิเตอร์เรเนียนตะวันออก ความขัดแย้งถึงจุดสูงสุดเมื่ออียิปต์พยายามรุกรานเมื่อ 1274 ปีก่อนคริสตกาล ซึ่งถูกหยุดยั้งโดยฮิตไทต์ที่เมืองคาเดซ ริมฝั่งแม่น้ำออรอนตีส ซึ่งปัจจุบันอยู่ในซีเรีย ยุทธการคาเดซสิ้นสุดลงโดยที่ทั้งสองฝ่ายสูญเสียรี้พลไปเป็นจำนวนมาก แต่ไม่มีฝ่ายใดสามารถเอาชนะอีกฝ่ายหนึ่งได้อย่างเด็ดขาด ความขัดแย้งยังคงดำเนินต่อไปอีกนานกว่าสิบห้าปีโดยที่ไม่มีฝ่ายใดแพ้ชนะก่อนหน้าจะมีการลงนามในสนธิสัญญาดังกล่าว ถึงแม้ว่ามันมักจะถูกเรียกอีกชื่อหนึ่งว่า "สนธิสัญญาคาเดซ" ความจริงแล้วสนธิสัญญาดังกล่าวเว้นช่วงเวลาจากยุทธการดังกล่าวไปนานมาก และชื่อเมืองคาเดซมิได้ถูกเอ่ยถึงในสนธิสัญญา คาดกันว่าสนธิสัญญาดังกล่าวมีการเจรจากันโดยคนกลางโดยที่พระมหากษัตริย์ทั้งสองฝ่ายมิได้ทรงมาพบปะกัน ทั้งสองฝ่ายมีเจตนาที่จะสร้างสันติภาพ อียิปต์เผชิญหน้ากับภัยคุกคามที่เพิ่มมากขึ้นจาก "ชาวทะเล" ขณะที่ฮิตไทต์กังวลกับการขยายอำนาจของอัสซีเรียทางตะวันออก สนธิสัญญาดังกล่าวมีการลงนามในปีที่ 21 ในรัชสมัยของแรเมซีสที่ 2 (1258 ปีก่อนคริสตกาล) และยังคงมีผลบังคับใช้จนกระทั่งจักรวรรดิฮิตไทต์ล่มสลายลงอีกแปดสิบปีต่อมา
วัดพระประทานพร

| วัดพระประทานพร |
| --- | --- |

ชื่อสามัญ: วัดพระประทานพร, วัดมาบเสม็ดแดง
ที่ตั้ง: ตำบลสุรศักดิ์ อำเภอศรีราชา จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระประทานพร  เดิมชื่อ วัดมาบเสม็ดแดง ตั้งอยู่ที่ ตำบลสุรศักดิ์  อำเภอศรีราชา จังหวัดชลบุรี ขออนุญาตสร้างวัดเมื่อวันที่ 18 มีนาคม พ.ศ. 2509 โดยคณะของผู้ริเริ่มสร้างวัดได้ทำการขออนุญาตสร้างวัด โดยผู้ยื่นขออนุญาตคือ "นายเผื่อน ซื่อสัตย์"  ได้รับอนุญาตให้สร้างวัด ตามหนังสืออนุญาตให้สร้างวัด เลขที่  4/ 2509  เมื่อวันที่ 11 เมษายน พ.ศ. 2509 รับพระราชทานวิสุงคามสีมา เมื่อวันที่ 7 มกราคม พ.ศ. 2512
พื้นที่วัด

พื้นที่วัดทั้งหมดมีเนื้อที่  17  ไร่  2  งาน  โดยได้รับการบริจาคที่ดินจาก
นายเผื่อน - นางเพิ่ม     ซื่อสัตย์
นายสำเภา - นางแสวง     เขียนดี
นายซัว - นางตุ๊     จำเนียรทรัพย์
นายบุญธรรม โสภะสิงห์
เอกสารการครอบครองที่ดินเป็นหนังสือ สค. ๑  ทั้งหมด( ปัจจุบันยังไม่มีเอกสารสิทธิ์ที่ดิน)
อาณาเขตของวัด

ทิศเหนือ	ติดกับถนนสาธารณะ
ทิศตะวันออก
ทิศใต้
ทิศตะวันตก ติดกับถนนสาธารณะ
เจ้าอาวาส

พระครูวิธานสาธุกิจ (พ.ศ. 2512 - พ.ศ. 2542)
ส.ค.ส. (อัลบั้มธงไชย แมคอินไตย์)

ส.ค.ส. เป็นอัลบั้ม ของธงไชย แมคอินไตย์ ออกวางแผงจำหน่ายในปี พ.ศ. 2531 ในสังกัด จีเอ็มเอ็ม แกรมมี่ โปรดิวเซอร์โดย เรวัต พุทธินันทน์ จำนวน 11 เพลง ซึ่งมีเพลงเด่น เช่น เพลง “จับมือกันไว้” ซึ่งแต่งโดย นิติพงษ์ ห่อนาค ซึ่งต่อมากลายเป็นเพลงหลักที่นำไปประกอบในการแสดงคอนเสิร์ตแบบเบิร์ดเบิร์ดโชว์ หลายครั้งจนถึงปัจจุบัน นอกจากนั้นในอัลบั้มดังกล่าวยังมีเพลงเด่นอื่นๆ เช่น เพลงเสียงกระซิบ นางนวล และ ส.ค.ส. เป็นต้น โดยเพลง "นางนวล" เป็นผลงานดังจากการแต่งเพลงของผู้จัดการส่วนตัว พรพิชิต พัฒนถาบุตร และถูกจัดให้เป็นอันดับ 18 อัลบั้มขายดีที่สุดตลอดกาลของศิลปินชายแกรมมี่และอันดับ 3 อัลบั้มที่ดีที่สุดของแกรมมี่ ปี 1988 และ อันดับ 1 อัลบั้มศิลปินชายที่ดีที่สุดแห่งปี 1988 โดยสรุปยอดขายรวมมากกว่า 9.5 แสนตลับ จากความสำเร็จของอัลบั้มดังกล่าว ต่อเนื่องด้วยการจัดคอนเสิร์ตแบบเบิร์ดเบิร์ดโชว์ ครั้งที่ 3 ในช่วงต้นปี 2532 โดยมีถึง 14 รอบ จำนวนผู้ชม 28,000 คน สำหรับรายชื่อเพลงในอัลบั้ม ส.ค.ส. ดังนี้
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "คนข้างบ้าน" | นิติพงษ์ ห่อนาค | 3:39 |
| 2. | "เสียงกระซิบ" | นิติพงษ์ ห่อนาค | 3:05 |
| 3. | "ใจเย็นๆ" | เรวัต พุทธินันทน์ | 3:12 |
| 4. | "นางนวล" |  พรพิชิต พัฒนถาบุตร  | 3:34 |
| 5. | "ใต้แสงจันทร์" | นิติพงษ์ ห่อนาค | 2:58 |
| 6. | "ส.ค.ส." | บุษบา ดาวเรือง | 3:42 |
| 7. | "ว่างๆ ก็มารักกันหน่อย" | นิติพงษ์ ห่อนาค | 4:09 |
| 8. | "อยู่เพื่อใคร" | สีฟ้า | 3:31 |
| 9. | "จับมือกันไว้" | นิติพงษ์ ห่อนาค | 5:34 |
| 10. | "หัวใจช้ำๆ" | พรพิชิต พัฒนถาบุตร | 3:33 |
| 11. | "หนูอยากเป็นอะไร" | เรวัต พุทธินันทน์,บุษบา ดาวเรือง,นิติพงษ์ ห่อนาค | 3:05 |
*สีเขียวคือเพลงที่มีมิวสิควิดีโอ
ความสำเร็จ

ปี 2559 ได้รับการจัดให้เป็น 1 ใน 6 "อัลบั้มที่ดีที่สุดของแกรมมี่ ปี 1988" จาก 6 อัลบั้มที่ดีที่สุดของแกรมมี่ ปี 1988 โดย GMM Superstar วันที่ 4 ธันวาคม 2559
ปี 2560 GMM Superstar จัดให้เป็นอันดับ 18 อัลบั้มที่ขายดีที่สุดตลอดกาลของศิลปินแกรมมี่ : ศิลปินชายจากการจัดอันดับ 33 อัลบั้มขายดีที่สุดตลอดกาลของศิลปินชายแกรมมี่ ด้วยยอดจำหน่ายเกิน 9 แสนตลับสรุปข่าวโดย GMM Superstar
ปี 2561 ได้รับการจัดให้เป็นอันดับ 1 "อัลบั้มของศิลปินชายที่เป็นที่สุดแห่งปี 1988" จากสรุปที่สุดในความทรงจำ ที่สุด..ของแกรมมี่ วันที่ 7 มกราคม 2561 โดย GMM Superstar
ปี 2564 ได้รับการจัดให้เป็น อันดับ 3 "อัลบั้มที่ดีที่สุดของแกรมมี่ ปี 1988" และเป็น "อัลบั้มศิลปินชายที่ดีที่สุดแห่งปี 1988" ยอดขายรวมมากกว่า 9.5 แสนตลับ จากสรุปBest of the year อัลบั้มที่ดีที่สุดของแกรมมี่ ปี 1988 วันที่ 8 มิถุนายน 2564 โดย GMM Superstarref
ศูนย์อวกาศสึกุบะ

ศูนย์อวกาศสึกุบะ
ศูนย์อวกาศสึกุบะ (ย่อ: TKSC) เป็นศูนย์ปฏิบัติการขององค์การสำรวจอวกาศญี่ปุ่น ตั้งอยู่ในนครวิทยาศาสตร์สึกุบะ ในจังหวัดอิบะระกิ ศูนย์ดังกล่าวเปิดใน ค.ศ. 1972 และใช้เป็นสถานที่หลักสำหรับปฏิบัติการและโครงการวิจัยอวกาศของญี่ปุ่น นักบินอวกาศชาวญี่ปุ่นที่มีส่วนในสถานีอวกาศนานาชาติถูกฝึกบางส่วนที่นี่ นอกเหนือไปจากการฝึกที่พวกเขาได้รับที่ศูนย์อวกาศลินดอน บี. จอห์นสัน ในฮูสตัน รัฐเท็กซัส สหรัฐอเมริกา
TKSC เปิดโอกาสให้ทัวร์ชมศูนย์ เช่นเดียวกับโถงนิทรรศการ ซึ่งจัดแสดงแบบจำลองพาหนะเคลื่อนย้าย เอชทู และแบบจำลองขนาดเท่าของจริงของโมดุลคิโบ ของสถานีอวกาศนานาชาติ
แหล่งข้อมูลอื่น

เว็บไซต์ทางการ
สวรรคโลก

สวรรคโลก อาจหมายถึง
อำเภอสวรรคโลก จังหวัดสุโขทัย
เทศบาลเมืองสวรรคโลก
สถานีรถไฟสวรรคโลก
ถนนสวรรคโลก ในเขตดุสิต กรุงเทพมหานคร
จังหวัดสวรรคโลก จังหวัดในอดีตของประเทศไทย
สะพานมาร์โลว์

มุมมองจากโบสถ์แห่งหนึ่งที่อยู่ใกล้เคียง
สะพานมาร์โลว์ เป็นสะพานที่ใช้เฉพาะการสัญจรท้องถิ่น เป็นทางข้ามแม่น้ำเทมส์ระหว่างเมืองมาร์โลว์ในมณฑลบัคกิงแฮมเชอร์ และหมู่บ้านบิชัม มณฑลบาร์คเชอร์ มีสะพานอยู่บริเวณนี้ตั้งแต่สมัยราชกาลสมเด็จพระเจ้าเอดเวิร์ดที่ 3 แห่งสหราชอาณาจักร สะพานมาร์โลว์ในปัจจุบันนี้เป็นสะพานแขวน ซึ่ง สถาปนาโดยคุณวิลเลียม เทียร์นีย์ คลาร์ค และสร้างขึ้นในปี พ.ศ. 2372 ถึงปี พ.ศ. 2375 และเป็นต้นแบบสำหรับสะพานเชื่อมเซเชนียในกรุงบูดาเปสต์อีกดัวย
ศิวัส นฤภัย

| ศิวัส นฤภัย |
| --- | --- |
เกิด: 3 สิงหาคม พ.ศ. 2524 (43 ปี) ศิวัส นฤภัย
อาชีพ: นักแสดง, นักร้อง
ปีที่แสดง: พ.ศ. 2541 - 2554
สังกัด: ดาราวีดีโอ   จีเอ็มเอ็ม แกรมมี่
ThaiFilmDb
ศิวัส นฤภัย (ศิวัฒน์ นฤภัย) ชื่อเล่น ติว อดีตนักร้อง และอดีตนักแสดงชาวไทยในสังกัดดาราวีดีโอ (ช่อง 7) จบการศึกษาระดับปริญญาตรี คณะวิศวกรรมศาสตร์ มหาวิทยาลัยเกษตรศาสตร์
ประวัติ

ศิวัส นฤภัย หรือ ติว เกิดเมื่อวันที่ 3 สิงหาคม พ.ศ. 2524 เป็นนักร้อง นักแสดงชาวไทย เข้าสู่วงการด้วยการถ่ายแบบนิตยสารวัยรุ่น เช่น The Boy, HEART เป็นต้น และแสดงมิวสิควีดีโอเพลง พอแล้ว ของ นิโคล เทริโอ
ก่อนที่จะมีเป็นหนึ่งในศิลปินบอยแบนด์วง บีเคเค (BKK) ภายใต้สังกัดเมกเกอร์เฮด ในเครือจีเอ็มเอ็ม แกรมมี่ ร่วมกับ เติ้ล ตะวัน จารุจินดา และ เต้ นันทศัย พิศลยบุตร ชื่ออัลบั้ม "Work Shop (เวิร์ค ช็อป)" โดยเพลงที่เป็นที่รู้จักคือเพลง ทำไมต้องรักเธอ
ภายหลังได้เป็นนักแสดงในสังกัดดาราวีดีโอ แสดงละครต่าง ๆ มากมาย เช่น หมอลำซัมเมอร์, เดือนเดือด, หมอผีไซเบอร์ ฯลฯ
ผลงานการแสดง > ละครโทรทัศน์

| ละครโทรทัศน์ |
| --- | --- | --- | --- | --- |

| พ.ศ. | ละคร | รับบท | ช่อง | หมายเหตุ |
| 2546 | หมอลำซัมเมอร์ | เอกราช | ช่อง 7 |  |
| 2547 | เดือนเดือด | นเรนทร อภิชัย | ช่อง 7 |  |
| 2547 | ท่านชายต้มยำกุ้ง | ภาณุ | ช่อง 3 |  |
| 2548 | หมอผีไซเบอร์ | อัมรินทร์ | ช่อง 7 |  |
| 2550 | ฟ้า หิน ดิน ทราย | อำนาจ | ช่อง 7 |  |
| 2554 | รัก...บิ๊ก บิ๊ก | - (รับเชิญ) | ช่องมีเดีย แชนแนล |  |
ผลงานการแสดง > ภาพยนตร์

2548 ภาพยนตร์เรื่อง เพราะรักครับผม แสดงเป็น พีท
2548 ภาพยนตร์เรื่อง ฉันผู้ชายนะยะ แสดงเป็น อั้น
2549 ภาพยนตร์เรื่อง ไทยถีบ
ผลงานการแสดง > ภาพยนตร์ (VCD)

2546 ภาพยนตร์วีซีดีเรื่อง เงิบบาป รับบท วิทย์ สังกัดอาร์เอส
2547 ภาพยนตร์วีซีดีเรื่อง อานุภาพรักนาคราช รับบท อัศนี
2554 ภาพยนตร์วีซีดีเรื่อง ตัดตะวัน รับบท ขอบฟ้า
ผลงานการแสดง > มิวสิกวีดีโอ

เพลง พอแล้ว ของ นิโคล เทริโอ
มินิซีรีส์ กะ-โป-โล-คลับ ของ นิโคล เทริโอ
เพลง ได้ไหม ของ ไบรโอนี่
เพลง ซุปเปอร์แฟน (ซุปเปอร์แมน) ของ ทาทา ยัง
เพลง กลับไปไม่เหมือนเดิม ของ นิหน่า สุฐิตา เรืองรองหิรัญญา
เพลง Sunshine Day ของ บัวชมพู ฟอร์ด
เพลง อีกด้านของนางมารร้าย ของ ปาน ธนพร
เพลง  เสียงที่ไม่ได้ยิน ของวง Sound Walker
ผลงานการแสดง > โฆษณา

โฆษณา COKE
โฆษณา KFC
ผลงานเพลง > อัลบั้ม Workshop สังกัด แกรมมี่

"ติว ศิวัส นฤภัย" เคยออกอัลบั้มกับเพื่อนอีก 2 คน ภายใต้ชื่อวง BKK (บีเคเค) อัลบั้ม Workshop วางแผงเมื่อวันที่ 25 กุมภาพันธ์ พ.ศ. 2542
| รายละเอียดอัลบั้ม | รายชื่อเพลง |
| --- | --- |
อัลบั้ม ชื่อ: Work Shop  ประเภท: ซีดี/วีซีดี  สังกัด: จีเอ็มเอ็ม แกรมมี่:  โง่  แค่เธอก็พออยู่แล้ว  ลืมเลยดีกว่า  ทำอย่างนี้ทำไม  ทำไมต้องรักเธอ  จะรักซะอย่าง  งมงาย  ขายคุณคนเดียว  ขอโทษจริงๆ  ขอแค่นี้
สวยัมภูนาถ

| สวยัมภูนาถ |
| --- | --- |
𑐳𑑂𑐰𑐫𑐩𑑂𑐨𑐸 𑐩𑐵𑐴𑐵𑐔𑐿𑐟𑑂𑐫, 𑐳𑑂𑐫𑐒𑑂𑐐𑐸𑑃
เจดีย์ที่สวยัมภูนาถ
ศาสนา
ศาสนา: พุทธศาสนา
ที่ตั้ง
ที่ตั้ง: สวยัมภู, กาฐมาณฑุ
ประเทศ: เนปาล
สวยัมภูนาถ (เทวนาครี: स्वयम्भू स्तूप; เนวาร์: स्वयंभू) เป็นสถาปัตยกรรมทางศาสนาโบราณ ตั้งอยู่บนยอดเขาในหุบเขากาฐมาณฑุ ทางทิศตะวันตกของกรุงกาฐมาณฑุ 
สำหรับชื่อภาษาทิเบต (Wylie: Phags.pa Shing.kun) มีความหมายว่า 'ต้นไม้ประเสริฐ' เพราะมีต้นไม้หลายชนิดที่พบบนเนินเขา อย่างไรก็ตาม Shing.kun อาจเป็นการวิบัติของชื่อภาษาเนปาลสำหรับสถานที่นี้ สวยัมภู ที่หมายถึง 'พรั่งพรูด้วยตนเอง'
สำหรับพุทธศาสนิกชนชาวเนวาร์แล้ว สวยัมภูนาถเป็นศูนย์รวมทั้งในตำนาน เรื่องเล่า และการปฏิบัติพุทธกิจในแต่ละวัน รวมถึงอาจจะเป็นสถานที่ที่ศักดิ์สิทธิ์ที่สุดในหมู่ผู้แสวงบุญชาวพุทธอีกด้วย แต่สำหรับชาวทิเบตและผู้นับถือศาสนาพุทธแบบทิเบตแล้ว สวยัมภูนาถมีความสำคัญเป็นอันดับที่สองรองจากพุทธนาถ
สวยัมภูนาถประกอบด้วยเจดีย์ ศาลเจ้า และวัดต่าง ๆ บางที่สามารถย้อนความไปได้ถึงยุคลิจฉวี รวมถึงสิ่งที่สร้างขึ้นภายหลังอย่างอารามทิเบต พิพิธภัณฑ์ และห้องสมุด ตัวเจดีย์มีดวงตาและคิ้วของพระพุทธเจ้าวาดอยู่ ระหว่างดวงตามีเลขหนึ่ง (ในอักษรเทวนาครี) วาดให้เป็นอย่างจมูก นอกจากนี้ยังมีร้านค้า ร้านอาหาร และโฮสเทล สถานที่สามารถเข้าถึงได้สองจุด: ทางบันไดยาวทอดตรงไปสู่แท่นหลักของวัดซึ่งอยู่จากยอดเขาไปทางทิศตะวันออก และถนนสำหรับรถยนต์รอบเนินเขาจากทางทิศใต้ไปจนถึงทางเข้าทางทิศตะวันตกเฉียงใต้
สงครามเจ็ดปี (แก้ความกำกวม)

สงครามเจ็ดปี อาจหมายถึง
สงครามเจ็ดปี อันมียุทธบริเวณครอบคลุมทั้งภาคพื้นยุโรป ระหว่าง พ.ศ. 2297-2306
สงครามเจ็ดปีในยุโรปเหนือ (Northern Seven Years' War) หรือเป็นที่รู้จักในชื่อ สงครามนอร์ติกเจ็ดปี (Nordic Seven Years' War) ระหว่าง พ.ศ. 2106–2113
การรุกรานเกาหลีของญี่ปุ่น (พ.ศ. 2135-2141)
สงครามกันโบสท์ (Gunboat War) ระหว่าง พ.ศ. 2344-2357
วัดมะม่วงทอง

| วัดมะม่วงทอง |
| --- | --- |

ที่ตั้ง: เลขที่ 20 บ้านบ่อโพธิ์ หมู่ที่ 7  ตำบลปากพูน อำเภอเมืองนครศรีธรรมราช จังหวัดนครศรีธรรมราช
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดมะม่วงทอง ตั้งอยู่ใน ตั้งอยู่เลขที่ 20 บ้านบ่อโพธิ์ หมู่ที่ 7 ตำบลปากพูน อำเภอเมืองนครศรีธรรมราช จังหวัดนครศรีธรรมราช สังกัดคณะสงฆ์ธรรมยุติกนิกาย ที่ดินตั้งวัดมีเนื้อที่ 10 ไร่ 87 ตารางวา โฉนดที่ดิน เลขที่ 84555
อาณาเขต

ทิศเหนือจดที่ดินโรงเรียนวัดมะม่วงทอง
ทิศใต้และทิศตะวันออกจดที่ดินของเอกชน
ทิศตะวันตกจดถนนสายบ่อโพธิ์ - ปากพูน
สมบัติของวัด

มีที่ธรณีสงฆ์ 1 แปลง เนื้อที่ 2 ไร่ 2 งาน 50 ตารางวา โฉนดที่ดิน เลขที่ 55120 อาคารเสนาสนะประกอบด้วย อุโบสถ กว้าง 11 เมตร ยาว 21 เมตร สร้างเมื่อปี พ.ศ. 2538 เป็นอาคารคอนกรีตเสริมเหล็กชั้นเดียว ศาลาการเปรียญ กว้าง 9 เมตร ยาว 20 เมตร เป็นอาคารคอนกรีตเสริมเหล็กชั้นเดียว กุฏิสงฆ์ จำนวน 3 หลัง เป็นอาคารไม้ 1 หลัง และตึก 2 หลัง ศาลาบำเพ็ญกุศล จำนวน 1 หลัง เป็นอาคารคอนกรีตเสริมเหล็กชั้นเดียว นอกจากนี้ มีฌาปนสถาน โรงครัวและกุฏิเจ้าอาวาส ปูชนียวัตถุ มีพระประธานประจำอุโบสถ ปางสมาธิ ขนาดหน้าตักกว้าง 59 นิ้ว สร้างเมื่อ พ.ศ. 2537
ประวัติ

วัดมะม่วงทอง ไม่ปรากฏปีที่สร้าง ต่อมาเมื่อปี พ.ศ. 2470 พระรัตนธัชมุนี (แบน คณฺฐาภรโณ) เจ้าคณะมณฑลนครศรีธรรมราช ได้มาบูรณะปฏิสงขรณ์และจัดส่งพระมาจำพรรษาได้รับพระราชทานวิสุงคามสีมาเมื่อ พ.ศ. 2511 เขตวิสุงคามสีมา กว้าง 25 เมตร ยาว 50 เมตร การบริหารและการปกครอง มีเจ้าอาวาสเท่าที่สืบค้นนามได้ คือ
พระหนูเอียด         พ.ศ. 2470 -  พ.ศ. 2475
พระสน                 พ.ศ. 2476 - พ.ศ. 2481
พระตุด                 พ.ศ. 2486 - พ.ศ. 2496
พระดวน               พ.ศ. 2496 - พ.ศ. 2504
พระมหาสมพร      พ.ศ. 2504 - พ.ศ. 2507
พระใบฎีกาประดับ พ.ศ. 2507 - พ.ศ. 2522
พระใบฎีกาพา       พ.ศ. 2522 - พ.ศ. 2532
หลังจากที่พระใบฎีกาพา ได้อาพาธจนขอลาสิกขาออกไป ก็ว่างเว้นเจ้าอาวาสนาน 2 ปี ต่อมาคุณครูวุฒิ ถาวรพราหมณ์ ครูใหญ่โรงเรียนวัดโบสถ์ ตำบลปากพูน จังหวัดนครศรีธรรมราช ได้ปรึกษาคณะกรรมการวัดมะม่วงทอง เพื่อกราบเรียนพระธรรมรัตนดิลก (อาคม อุตฺตโร) เจ้าอาวาสวัดบุปผาราม กรุงเทพมหานคร และพระธรรมดิลก (สมภพ ภูริปญฺโญ) ผู้ช่วยเจ้าอาวาสวัดราชผาติการามวรวิหาร กรุงเทพมหานคร ขอนิมนต์พระจักรี ขนฺติพโล มาจำพรรษาเพื่อดูแลเสนาสนะในตำแหน่งรักษาการเจ้าอาวาส ในปี พ.ศ. 2535 ในการดำเนินการนี้เหตุเพราะว่าคณะกรรมการเห็นว่าพระเดชพระคุณท่านทั้งสองเป็นพระอุปัชฌาย์และญาติของพระจักรี ขนฺติพโล และทั้งสามท่านก็เป็นลูกหลานของพระรัตนธัชมุนี (แบน คณฺฐาภรโณ) ผู้ซึ่งเป็นองค์ปฐมบูรณปฏิสังขรณ์วัดมะม่วงทองให้เจริญสืบมา
สมเกียรติ เกียรติเมืองยม

สมเกียรติ เกียรติเมืองยม เป็นนักมวยสากลรุ่นซูเปอร์เฟเธอร์เวท สถิติการชก 13 ครั้ง ชนะ 2 เสมอ 1 แพ้ 10
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นจูเนียร์ไลท์เวท เมื่อ 30 มิ.ย. 2503 แพ้คะแนน ฮิโรชิ โอกาวะ ที่ ญี่ปุ่น
ชิงแชมป์ OPBF รุ่นจูเนียร์ไลท์เวท เมื่อ 10 มี.ค. 2505 แพ้น็อค กาเบรียล อิลอร์เด (ฟิลิปปินส์) ยก 2 ที่ ฟิลิปปินส์
วัดหนองกระโดน (จังหวัดนครปฐม)

| วัดหนองกระโดน |
| --- | --- |

ที่ตั้ง: ตำบลบ้านยาง อำเภอเมืองนครปฐม จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูปฐมสุตากร (รัตนะ สิทฺธิรตโน ป.ธ.4)
 สถานีย่อยพระพุทธศาสนา
วัดหนองกระโดน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านยาง อำเภอเมืองนครปฐม จังหวัดนครปฐม ปัจจุบันมีเนื้อที่ 58 ไร่ 2 งาน 59 ตารางวา
วัดหนองกระโดนก่อตั้งเมื่อ พ.ศ. 2485 โดยมีนางมณฑา ทองคำ ได้ถวายที่ดินให้ตั้งวัดมีเนื้อที่ 24 ไร่ 3 งาน 60 ตารางวา ในขณะนั้นประชาชนในหมู่บ้านหนองกระโดน มีอยู่ประมาณ 80 ครัวเรือน และเป็นหมู่บ้านที่อยู่ห่างไกลจากวัดต่าง ๆ ชาวบ้านในหมู่บ้านจึงได้ช่วยกันปลูกสร้างที่อยู่อาศัยของพระภิกษุ โดยตั้งอยู่ในดงไม้กระโดน ชายหนองน้ำ ชาวบ้านจึงตั้งชื่อว่า "วัดหนองกระโดน" ในระยะแรก ได้มีพระภิกษุเปลี่ยนมาจำพรรษา ตั้งแต่ พ.ศ. 2485 จนถึง พ.ศ. 2499 พระอธิการบัว สิริธมฺโม ย้ายมาจากวัดทัพหลวงมาจำพรรษาที่วัดหนองกระโดน ได้มีการพัฒนาสร้างกุฏิและสร้างอุโบสถ ได้รับพระราชทานวิสุงคามสีมาเมื่อวันที่ 8 ตุลาคม พ.ศ. 2508
วัดยังมีตำนานเล่าว่า บริเวณที่สร้างวัดมีพระธุดงค์ ชื่อว่า พระแสงทอง ฉายา ปุคคโล แต่ชาวบ้านเรียกกันในนาม หลวงปู่ปุคคโล แสงทอง ได้จารึกมาปักกลดบริเวณใต้ต้นกร่างใหญ่และได้มรณภาพใต้ต้นกร่างใหญ่นั้น ต่อมาชาวบ้านได้สร้างรูปปั้นหลวงปู่ปุคฺคโล แสงทองขึ้น ในปี พ.ศ. 2522 และได้มีการจัดงานปิดทองรูปปั้นขึ้นในวันขึ้น 9 ค่ำ เดือน 9 ของทุกปี
รายนามเจ้าอาวาส

พระอธิการเหว่า ญาณสโย พ.ศ. 2485–2487
พระอธิการพิน ปคฺโคโต พ.ศ. 2487–2489
พระอธิการเจ็ก กิตฺติภทฺโท พ.ศ. 2489–2491
พระอธิการเกียว กตปุญโญ พ.ศ. 2491–2493
พระอธิการแดง วรวํโส พ.ศ. 2493–2494
พระอธิการก๋ง เขมนฺโท พ.ศ. 2494–2496
พระอธิการบัว สิริธมฺโม พ.ศ. 2496–2499
พระอธิการบัว ฐิติโก พ.ศ. 2499–2521
พระครูเกษมบุญวัฒน์ (บุญทีป เขมงกโร) พ.ศ. 2521
พระครูปฐมสุตากร (รัตนะ สิทฺธิรตโน ป.ธ.4) พ.ศ. 2550